[image: image2.png]ROMANIA




Parlamentul României

Camera Deputaţilor
PAGE  

	COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC



	Bucureşti,
	13 mai 2008

	Nr.
	26/ 2264


Către
BIROUL PERMANENT AL CAMEREI DEPUTAŢILOR
Vă înaintăm, alăturat, raportul asupra propunerii legislative privind achiziţionarea unor motopompe în localităţile care au avut de suferit în urma inundaţiilor şi cele care sunt expuse la inundaţii, trimisă comisiei pentru examinare pe fond, în procedură obişnuită, cu adresa nr. Pl.x. 128 din 12 martie 2008.
PREŞEDINTE,
RELU FENECHIU

R A P O R T

asupra propunerii legislative privind achiziţionarea unor motopompe în localităţile care au avut de suferit în urma inundaţiilor şi cele care sunt expuse la inundaţii
În conformitate cu prevederile art.95 din Regulamentul Camerei Deputaţilor, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. Pl.x. 128 din 12 martie 2008, cu dezbaterea pe fond în procedură obişnuită, a propunerii legislative privind achiziţionarea unor motopompe în localităţile care au avut de suferit în urma inundaţiilor şi cele care sunt expuse la inundaţii.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1520/05.11.2007);
· avizul negativ al Comisiei juridice, de disciplină şi imunităţi (nr. 31/229 din 13.03.2008.)
· punctul de vedere negativ al Guvernului (nr. 3124/22.11.2007).
Propunerea legislativă are ca obiect de reglementare achiziţionarea unor motopompe pentru localităţile care au avut de suferit în urma inundaţiilor, precum şi pentru cele care sunt expuse la inundaţii, cu finanţare de la bugetul de stat.
Comisia propune Plenului Camerei Deputaţilor respingerea iniţiativei legislative întrucât potrivit Legii administraţiei publice locale nr.215/2001, republicată, consiliile locale au iniţiativă şi hotărăsc în toate problemele de interes local, astfel că nu se impune adoptarea unei legi speciale pentru achiziţionarea de mijloace fixe. 
Totodată, domeniul respectiv este reglementat prin O.U.G. nr.21/2004 privind Sistemul Naţional de Management al Situaţiilor de Urgenţă, aprobată Legea nr.15/2005, care a creat premisele soluţionării unitare a acestor situaţii. Astfel, dezastrele produse de inundaţii diferă de la o zonă la alta, fiind evaluate de comitetele judeţene şi locale pentru situaţii de urgenţă, iar prin legea bugetului de stat se stabilesc anual sumele ce vor fi utilizate pe bază de hotărâri ale Guvernului pentru finanţarea unor acţiuni urgente în vederea înlăturării efectelor unor calamităţi naturale şi sprjinirii persoanelor fizice sinistrate, în conformitate cu prevederile Legii nr. 500/2002 privind finanţele publice, cu modificările ulterioare.
Propunerea legislativă face parte din categoria legilor ordinare, conform prevederilor art.73 alin.(1) din Constituţia României, republicată.

La lucrările comisiei au fost prezenţi 24 deputaţi, din totalul de 27 membri ai comisiei.

Raportul comisiei a fost adoptat cu unanimitate de voturi.

Propunerea legislativă a fost respinsă de Senat în şedinţa din 5 martie 2008.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 


PREŞEDINTE,



SECRETAR,

               RELU FENECHIU


       SERES DENES 

Şef serviciu, 

Consilier Sofia CHELARU
Întocmit,

Expert Anca BOŢOC

